Христо Смирненски
Приказка

chitanka.info

Приказка[0]

Тя лани беше в манастира

дошла на тишина и хлад

и тук завърза млада дружба

с един духовник белобрад.

Килийката потайна помни

на старий „татко“ мъдростта,

разливаща се всяка вечер

върху рубинените й уста.

Но таз година в манастира

не дойде тя, уви, сама:

с избраника сърдечен тайно

избягала бе от дома.

И в тъмна нощ пред своя „татко“

с молба яви се плахо тя.

Духовникът благослови ги

с усмивка свята на уста.

И щом съпругът млад попита:

„Какво се следва да платя?“ —

монахът се усмихна кротко:

„В аванс плати си лани тя!“

[0] Публикация: Българан. Седмично хумористично списание. София, г. VI, бр. 33 от [13 август] 1921 г., с подпис: Ведбал. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.